Hvis du - af årsager, vi ikke lige kan komme i tanker om - står og skal gætte hvad en tilfældig nordjysk mand hedder, vil et godt tip være, at starte med at gætte på Jens. Hvis det er en nordjysk kvinde, du leget gættekonkurrence med, ville vi satse på Kirsten. De to navne er nemlig dem, der er de mest brugte i den nordjyske befolkning. Det viser Danmarks Statistiks netop udgivede oversigt over navne i den danske befolkning. Jens er overordnet det mest brugte navn blandt nordjyske mænd med samlet 6834 personer. Det svarer til at at der blandt 1000 tilfældigt udvalgte nordjyske mænd vil være 23 Jens'er. Blandt kvinderne er det Kirsten, der indtager den overordnede førsteplads med 4748 personer. Statistiken er inddelt i intervaller ud fra alder, og her ser man at Jens er det mest populære navn i tre grupper. Det er den 60-69-årige, de 80-89-årige og den 90-99-årige - den ældste gruppe i oversigten. I oversigten over de mest brugte kvindenavne er den overordende topscorer Kirsten også topscorer i aldersgrupperne 60-69 år og 70-79 år. I de helt unge aldersgrupper er det - ikke overraskende - de navne, der igennem de seneste 20 år har været populære til nyfødte. Blandt de 0-9-årige nordjyske drenge er det Mikkel, der rangerer højst og blandt de 10-19-årige er det Frederik. Blandt pigerne i de samme aldersgrupper indtager Emma førstepladsen. Se herunder hvilke navne, der er de mest brugte i de forskellige aldersgrupper.

Opsummering:
Danmarks Statistik har torsdag udgivet deres årlige oversigt over de mest brugte navne i Danmark. I Nordjylland er topscorerne Jens og Kirsten.